Hoedspruit-plaasmoord: 'Almal se harte is baie seer' | Maroela Media
Christo Redelinghuys (60), die mango-, lemoen- en pomeloboer van Hoedspruit in Limpopo wat Sondagaand ten aanskoue van een van sy dogters doodgeskiet is, is met 'n haelgeweer in die skouer geskiet.
Ruan Swanepoel, Redelinghuys se skoonseun, het aan Maroela Media vertel wat Sondagaand gebeur het.
Volgens hom het Redelinghuys saam met die dogter in die huis ingestrompel en het sy die deur gesluit. Die verdagtes het gevlug nadat die skoot afgevuur is.
Swanepoel vertel dat hy en sy vrou, Louise [Redelinghuys se ander dogter], net ná 21:00 die oproep met die nuus ontvang het.
"Dit klink altyd vir my so na 'n cliché as mense oor ander praat ná hul dood, maar ek kan met eerlikheid in my hart sê hy het altyd die goeie in mense raakgesien. Hy was 'n verstommende mens. Dit was 'n groot voorreg om hom te leer ken. Almal se harte is baie seer, ons vat dit een dag op 'n slag met God aan ons kant."
Louise en Ruan is op 28 Oktober getroud. Redelinghuys word oorleef deur sy vrou, Retha, sy dogters Retha, Hester, Louise en Christina asook twee kleinkinders. Hy sal Saterdag vanuit die NG kerk in Hoedspruit begrawe word.
Alle sterkte aan die Redelinghuyse! Wanneer gaan hierdie waansinnigheid op ons plase end kry?!?!?!
Dit is so wreed dat die plaasboer van sy familie gevat is en dit 'n maand voor Kerstyd waar familie saam kom en God dien. My hat gaan uit na die Redelinghuys familie asook al die ander onskuldige boere wat op wreede wyse sterf of aangeval word.
Iemand het nou die dag gesê, GOD slaap. Iemand anders het toe geantwoord, iemand moet HOM dan wakker maak!!! Ek beskou myself as 'n gelowige mens en probeer altyd die goeie uit leef. Maar ek kan myself net nie meer help om te vra, HOEKOM GEBEUR AL HIERDIE AAKLIGE GOED DAN!!!! Onskuldige mense wat sterf!!!!!! Wat het hierdie mense/Boere gedoen om dit te verdien!!!! HOEKOM LAAT HY DIT TOE!!!! HY IS DAN STERKER AS DIE DUIWEL SELF????????? Kan iemand dit vir my verduidelik asb?????